**102/3**

**KARATASI YA TATU**

**FASIHI**

**SEPTEMBA 2013**

**MUDA: SAA 21/2**

***Hati ya kuhitimu Elimu ya Sekondari Kenya (K.C.S.E)***

**KISWAHILI**

**Fasihi**

***MAAGIZO*:**

1. ***Jibu maswali MANNE pekee***
2. ***Swali la kwanza ni la LAZIMA***
3. ***Chagua maswali mengine matatu kutoka sehemu zilizosalia***
4. ***Usijibu maswali mawili kutoka sehemu moja***
5. ***Kila swali lina alama 20***

*Karatasi hii ina kurasa* ***4*** *zilizopigwa chapa.Watahiniwa ni lazima waangalie kama kurasa zote za karatasi hii zimepigwa chapa sawasawa na*

*kuwa maswali yote yamo.*

**Swali la lazima-**

**SEHEMU YA A-USHAIRI** .

1. ***Soma Shairi lifuatalo kasha ujibu maswali yafuatayo:-***

**MKULIMA NA UZIMA**

Mkono wa mkulima, ni mgumu kama chuma

Chakula cha mkulima, ni maharage na sima

Mtazame mkulima, hapendezi hana dhima

Bali huyu mkulima, ndiye chanzo cha uzima

Maisha ya mkulima, ni ya dhiki na nakama

Kibanda cha mkulima, huvuja na kutetema

Mgongo wa mkulima, daima umeinama

Bali huyu mkulima, ndiye mama wa uizma

Mke wake mkulima, si wa pambo, wa huduma

Huyu mke mkulima, hana muda wa kusoma

Halalami mkulima, hunywa maji ya kisima

Bali huyu mkulima, ndiye nguzo ya uzima

Nafasi ya mkulima,aghalabu ni ya nyuma

Magarini mkulima, hadhi yake kusimama

Hadharani mkulima, haumbiwa hana jema

Bali huyu mkulima, ndiye nguvu ya uzima

Elimu ya mkulima, si kusoma si kupima

Lugha yake mkulima, si kizungu ni ya mama

Sayansi ya mkulima, kupanda nyanya na nduma

Bali huyu mkulima, ndiye raha ya uzima

Hunyanyaswa mkulima, ofisi akijitoma

Anabezwa mkulima, na watu waliosoma

Akiumwa mkulima, hata dawa wamnyima!

Bali huyu mkulima ndiye ya uzima.

Huyo ndiye mkulima, mjueni mkulima

Akiyoma mkulima, nani atakayepuma?

Namsifu mkulima, adhaniwaye wa nyuma

Kumbe huyu mkulima, ndiye chanzo cha uzima.

 ***Maswali***

1. Eleza dhamira ya shairi hili ( ala. 2)
2. Tgaja na kueleza mikondo yoyote **miwili** inayojitokeza katika shairi hili ( ala. 4)
3. Taja na kueleza mbinu zozote **tatu** za lugha zinazojitokeza katika shairi hili. ( ala. 6)
4. Andika ubeti wa **pili** kwa lugha nathari ( ala. 4)
5. Eleza maana ya msamiati ufuatazo jinsi ulivyotumika shairi ( ala. 4)
6. Anabezwa
7. Akijitoma
8. Atakayepuma
9. Hadhi

**SEHEMU ZA B : TAMTHILIA**

***TIMOTHY M. AREGE* MSTAHIKI MEYA**

 ***Jibu swali la 2 au 3***

2. “Siku nyingi tunakula kile kilichopimiwa mbwa wa bwana tusipate dhara hata moja”

a)Eleza muktadha wa dondoo hili. ( ala. 4)

b) Eleza sifa za msemaji. ( ala.8)

c) Kwa kurejelea tamthilia eleza matatizo yanayowakumba wananchi wa cheneo ( ala.8)

 **Au**

1. Taja na ufafanue migogoro mbalimbali inayojitokeza katika tamthilia ya Mstahiki Meya. ( ala. 20)

**SEHEMU YA C: RIWAYA**

***SAID A. MOHAMMED*: UTENGANO**

 ***Jibu swali la 4 au la 5***

4 "Mlambisheni asali na shubiri kidogo"

 a) Yaweke maneno haya katika mktadha wake. (ala 4)

 b) Ni kwa nini mtoto alambishwe asali na shubiri anapozaliwa? ( ala. 2)

 c) Ukirejelea maisha ya Maksuudi onyesha maisha yanavyoweza kuwa asali na vilevile shubiri. (al. 14)

**Au**

1. Mhini na mhiniwa njia yao moja. Kwa kurejelea riwaya ya **Utengano** thibitisha kauli hii. ( al. 20)

**SEHEMU YA D: HADITHI FUPI**

***KEN WALIBORA na SAID A. MOHAMED* :DAMU NYEUSI NA HADITHI NYINGINE**

1. Onyesha jinsi wanawake walivyosawiriwa katika hadithi za ( ala. 20)
2. Damu Nyeusi
3. Samaki wa nchi za joto na
4. Mke wangu

**7. SEHEMU YA E: FASIHI SIMULIZI**

 (a) Tofautisha kati ya methali na semi ( ala. 2)

 (b) Toa Mifano **miwili** **miwili** ya methali zinazozingatia tamathali zifzuatazo:

 (i) Balagha ( ala.2)

 (ii) Takriri (ala.2)

 (iii) Ukinzano ( ala. 2)

(c) Fafanua vijipera vifuatavyo vya mazungumzo

 (i) Utarii (ala. 2)

 (ii) Soga (ala. 2)

 (iii) Ulumbi ( ala.2)

(d) Taja sifa na umuhimu wa soga ( ala. 6)